తూ చోర్ మైఁ సిపాహి

తు చోర్ మై సిపాహి (ఆంగ్లంః You 're the thief, I' m the cop)  అక్షయ్ కుమార్, సైఫ్ అలీ ఖాన్, టబు,   ప్రతిభా సిన్హా లు నటించిన 1996 భారతీయ యాక్షన్ చిత్రం. దీనికి గుడ్డు ధనోవా దర్శకత్వం వహించగా, రూమీ జాఫ్రీ ,రాబిన్ హెన్రీలు కథ సమకూర్చారు.

 కథ 
రాజా ఒక కరడుగట్టిన నేరస్థుడు. ఇతడు కింగ్ అనే మారు పేరుతో  సంపన్నులను దోచుకుంటూ ఉంటాడు. ఇన్‌స్పెక్టర్ అమర్ వర్మ ఇతడిని వెంబడిస్తూ వుండే పోలీసు అధికారి. వర్మ, ముంబై పోలీసులు ఎలాగైనా రాజును అరెస్టు చేయాలని ప్రయత్నిస్తూ ఉంటారు. రాజు కమిషనర్ ఇంటిని దోచుకున్నప్పుడు వర్మ పరిస్థితి మరింత దిగజారుతుంది. కమిషనర్ కుశాల్ సింగ్ నాలుగు రోజుల్లో రాజును అరెస్టు చేయాలని వర్మను హెచ్చరిస్తాడు లేదా పోలీసుల శ్మశానవాటిక అని కూడా పిలువబడే మారుమూల ప్రదేశం తాండరికలాకు బదిలీపై వెళ్ళడానికి సిద్ధంగా ఉండమని హెచ్చరిస్తాడు. రాజును అరెస్టు చేయడంలో అమర్ వర్మ దాదాపుగా విజయం సాధిస్తాడు. కాని వారు తిరిగి వస్తుండగా, స్థానిక బందిపోట్లతో జరిగిన సంఘర్షణలో అమర్ గాయపడతాడు.  రాజు ఈ పరిస్థితిని సద్వినియోగం చేసుకుని అమర్ ను రోడ్డు మధ్యలో వదిలేసి, నకిలీ ఇన్స్పెక్టర్ గా నటిస్తూ తాండరికల వద్దకు వెళ్తాడు. రాజా అలియాస్ కింగ్ తాండరికల చేరుకున్నప్పుడు, ఆ గ్రామాన్ని క్రూరుడైన పాలకుడు ఠాకూర్ గజేంద్ర సింగ్ పాలిస్తున్నాడని తెలుసుకుంటాడు. ఠాకూర్ వృద్ధులందరినీ వారి విధిని బట్టి వదిలేస్తాడు, కానీ మైనర్లతో సహా తన కోసం పని చేయడానికి యువకులను అపహరిస్తాడు. తాండరికలాలో, అమర్ మాదిరిగా కనిపించే గుడ్డూ అనే  సామాన్యుడిని చూసి రాజా ఆశ్చర్యపోతాడు. గుడ్డూ నిజానికి ఇన్స్పెక్టర్ అమర్ అని, అతన్ని అరెస్టు చేయడానికి రాజాను అనుసరించాడని తరువాత తెలుస్తుంది, కాని ఠాకూర్ చేతులతో గ్రామస్తుల పరిస్థితిని చూసిన తరువాత, అతను తన మనసు మార్చుకుని, రాజాతో కలిసి ఠాకూర్ దౌర్జన్యం నుండి గ్రామ ప్రజలను  రక్షించాలని నిర్ణయించుకుంటాడు. చివరికి, వారు ఠాకూర్‌ను, అతని అనుచరులను హతమార్చడం ద్వారా విజయం సాధిస్తారు. చివరి సన్నివేశంలో, అమర్ వర్మ రాజా చేతులకు బేడీలు వేయగా వారిద్దరూ కలిసి నవ్వుతున్నట్లు చూపబడుతుంది.

 తారాగణం 

 అక్షయ్ కుమార్ - ఇన్స్పెక్టర్ అమర్ వర్మ/గుడ్డు
 సైఫ్ అలీ ఖాన్ - రాజా అలియాస్ కింగ్
 టబు - కాజల్ సింగ్ 
 ప్రతిభా సిన్హా - రాణి 
 అమరీష్ పూరి - ఠాకూర్ గజేంద్ర సింగ్  
 అనుపమ్ ఖేర్ - పోలీస్ కమిషనర్ కుశాల్ సింగ్
 దేవెన్ వర్మ - అమర్ తండ్రి ఏసీపీ వర్మ
 హరీష్ పటేల్ - హోంమంత్రి
 రాజేష్ పూరి - డాక్టర్ 
 నరేంద్ర గుప్తా - చోటే ఖాన్ 
 బ్రహ్మచారి - బీహారిలాల్ 
 అంకుష్ మోహిత్ - విక్రమ్  
 జ్ఞాన్ శివపురి - హిమ్మత్ సింగ్

 సంగీతం. 
ఈ చిత్రానికి దిలీప్ సేన్-సమీర్ సేన్ జంట సంగీతాన్ని సమకూర్చగా ఆనంద్ బక్షి సాహిత్యం అందించాడు.

#పాట.గాయకుడు1."హమ్ దో ప్రేమీ"కుమార్ సాను, అల్కా యాగ్నిక్2."జానేమన్ జానే జా"కుమార్ సాను, కవితా కృష్ణమూర్తి3."బోలో ఓ గోరీ"కుమార్ సాను, అల్కా యాగ్నిక్4."చల్ కర్ లే తోడా ప్యార్"కుమార్ సాను, పూర్ణిమ5."తక్ ధీనా తక్ ధీన"కుమార్ సాను, అల్కా యాగ్నిక్6."యే ఆగ్ థీ దిల్ మే"అలీషా చినాయ్7."కుచ్ హో గయా"కుమార్ సాను, అల్కా యాగ్నిక్

 మూలాలు 

 బాహ్య లింకులు 


వర్గం:1996 సినిమాలు